इस घटना से आहत होकर भगतसिंह ने जनवरी १९२८ के किरती ( पंजाबी मासिक ) में ' विद्रोही ' छद्मनाम नाम से लिखा : " फाँसी पर ले जाते समय आपने बड़े जोर से कहा - ' वन्दे मातरम ! भारतमाता की जय! ' और शान्ति से चलते हुए कहा - ' मालिक तेरी रज़ा रहे और तू ही तू रहे , बाकी न मैं रहूँ न मेरी आरजू रहे ; जब तक कि तन में जान रगों में लहू रहे , तेरा ही जिक्र और तेरी जुस्तजू रहे! ' फाँसी के तख्ते पर खड़े होकर आपने कहा - " ' I wish the downfall of British E mpire! " अर्थात मैं ब्रिटिश साम्राज्य का पतन चाहता हूँ ! ' उसके पश्चात यह शेर कहा - ' अब न अह्ले-वल्वले हैं और न अरमानों की भीड़ , एक मिट जाने की हसरत अब दिले-बिस्मिल में है! ' फिर ईश्वर के आगे प्रार्थना की और एक मन्त्र पढ़ना शुरू किया ।
Entity: ब्रिटिश साम्राज्य — Type: /location, /location/country